text: Паскрэбціся (англ.: scrape — скрэбціся) — дзеянне, аналагічнае абвяшчэнню, але кліент запытвае толькі статыстыку торэнта, інфармацыю пра падлучаныя кліенты і магчымасць з імі звязацца для абмену.
  Сід (англ.: seed — сеяць) — пір, што мае ўсе кавалкі файла з раздачы, то бок ён альбо пачатковы распаўсюднік файла, альбо ўжо сцягнуў увесь файл і застаўся на раздачы.
  Супер-раздача (англ.: super-seeding) — спецыяльны рэжым раздачы ў некаторых BitTorrent-кліентах. Спрабуе мінімізаваць колькасць звестак, якія аддасць сід перад з’яўленнем першага сцягнуўшага. Суперсід прапануе кожнаму піру сцягнуць толькі адзін кавалак файла, якога яшчэ няма ў іншых піраў. Затым сід не дае гэтаму піру наступных кавалкаў, пакуль не атрымае ад іншых піраў пацверджанне, што яны таксама атрымалі гэты кавалак. Такім чынам, суперсід імкнецца пазбегнуць паўторнага аддавання адных і тых жа кавалкаў і аддаваць кавалкі толькі тым пірам, якія актыўна перадаюць іх іншым.
  Торэнт (англ.: torrent) — у залежнасці ад кантэксту можа азначаць як .torrent-файл з метазвесткамі, так і змесціва (файлы і каталогі), якое апісваецца ў .torrent-файле.
  Хэш (англ.: hash) — SHA1 асобных кавалкаў арыгінальных файлаў, пералічаных ў слоўніку «info» .torrent-файла. Кожная частка пасля атрымання спачатку правяраецца на супадзенне хэшу. Калі праверка не выйшла, інфармацыя адкідаецца і запытваецца ізноў. Таксама ў пратаколе выкарыстоўваецца хэш самога слоўніка «info» («інфахэш»), які выступае ў ролі ідэнтыфікатара канкрэтнай раздачы.
  P2P, peer-to-peer — азначае «роўны-роўнаму». Гэта тэхналогія абмену файламі праз сетку, пры якой кожны вузел (камп’ютар) дзейнічае і як кліент, і як сервер. Такім чынам атрымліваецца сетка без адзінага цэнтра (так званая дэцэнтралізаваня сетка).